# Belgia

**Koninkrijk België
 Royaume de Belgique
 Königreich Belgien**|

|  |  |
| --- | --- |
|  (Flagg Belgia) |  (Skjaldarmerki Belgia) |

 |
| Tjóðarslagorð: *Eendracht maakt macht* *L’union fait la force* *Einigkeit macht stark* |
| Tjóðsangur: De Brabançonne La Brabançonne Das Lied von Brabant |
|  |
| **Alment mál** | niðurlendskt, Franskt, týskt |
| **Høvuðsstaður** | Brussel |
| **Kongur** | Filip |
| **Forsætisráðharri** | Bart De Wever |
| **Fullveldi** | 1830 |
| **Vídd**  - tilsamans  - vøtn (%) |   30 528 km² 6,20 |
| **Íbúgvar**  - tilsamans 2024  - tættleiki |   11 763 650 383/km² |
| **Gjaldoyra** | evra |
| **Tíðarøki** | UTC +1 |
| **Økisnavn á alnetinum** | .be |
| **Telefonkota** | `+32` |
|  |

**Belgia** (niðurlendskt: *België*, franskt: *Belgique*, týskt: *Belgien*) er eitt land í Evropa. Høvuðsstaður er Brussel, og landið hevur umleið 11 milliónir íbúgvar. Mót norðri hevur Belgia mark við Niðurlond, í eystri við Týskland og Luksemburg, í surðri við Frakland og móti vestri er Norðsjógvurin, strandarlinjan er bert 65 km. Trý mál verða talað í Belgia. Sunnanfyri, við franska markið, talar fólkið franskt. Norðanfyri Brússel er málið flamskt, ið er nær skylt við niðurlendskt. Eystast í landinum er almenna málið týskt. Í Brússel talar mesta fólkið franskt, men mong tala eisini flamskt. Belgia var fyrst undir sponskum og so undir eysturríkskum ræði. Í 1815 varð landið sameint við Niðurlond. Í 1830 gjørdu belgiamenn uppreistur og tóku loysing, og Belgia gjørdist sjálvstøðugt kongsdømi.

## Søga

Belgia gjørdist sjálvstøðugt land í 1830, tá tað loysti frá Niðurlondum. Landamørkini, ið nú eru, vórðu sett í 1919.

## Politikkur

Belgia var við til at seta ES á stovn, og høvuðssæti hjá ES er í Brussel. NATO hevur eisini sítt høvuðssæti í Belgia.

## Mentan

Flamskir og franskir matsiðir hava ávirkað belgiska matgerð. Súpan er vælumtókt, og mangir landslutir hava sínar egnu uppskriftir. Ein serrættur er skeldýr og kips, sum bæði fæst á dýrum matstovum og úr smáum matsølubúðum á gøtunum.

## Landafrøði

Antwerpen hevur síðan 14. øld verið ein týðandi havnabýur og handilsbýur í Evropa.
Meuseá skilur landið í tvíningar. Fyri norðan er fláur, fruktagóður slætti heilt út at strondini. Í landsynningspartinum eru Ardennufjøll; har er jørðin kørg, og garðarnir eru spjaddir.

### Landslutir

**Vlaanderen** (*Flandre*, *Flandern*)

| Landslutur | Niðurlendskt heiti | Franskt heiti | Vídd í km2 | Fólkatal | Høvuðsbýur |
| --- | --- | --- | --- | --- | --- |
| Antwerpen | Antwerpen | Anvers |   2 867 | 1 700 000 | Antwerpen |
| Limburg | Limburg | Limbourg |   2 422 |    826 000 | Hasselt |
| Oost-Vlaanderen | Oost-Vlaanderen | Flandre-Orientale |   2 982 | 1 400 000 | Gent |
| Vlaams-Brabant | Vlaams-Brabant | Brabant flamand |   2 106 | 1 000 000 | Leuven |
| West-Vlaanderen | West-Vlaanderen | Flandre-Occidentale |   3 125 | 1 100 000 | Brugge |

**Wallonie** (*Wallonië*, *Wallonien*)

| Landslutur | Franskt heiti | Niðurlendskt heiti | Vídd í km2 | Fólkatal | Høvuðsbýur |
| --- | --- | --- | --- | --- | --- |
| Hainaut | Hainaut | Henegouwen |   3 786 | 1 300 000 | Mons |
| Liège | Liège | Luik |   3 862 | 1 000 000 | Liège |
| Lúxemborg | Luxembourg | Luxemburg |   4 443 |    264 000 | Arlon |
| Namur | Namur | Namen |   3 666 |    472 000 | Namur |
| Brabant-Wallon | Brabant-Wallon | Waals-Brabant |   1 093 |    373 000 | Wavre |

### Býir

* Antwerpen
* Brugge
* Brussel
* Charleroi
* Gent
* Hasselt
* Liège
* Mons
* Namur

## Búskapur

Longu í 16. øld tók stórur klædnaídnaður seg upp uttan um býir sum til dømis Brúgge, ið er kendur fyri síni knipplingamynstur. Í mong ár hevur tungídnaður, serliga kolavinna og stálídnaður, verið týdningarmikil vinnuvegur, men hann er nú um at hvørva. Í staðin er komin annar ídnaður, til dømis evnafrøðiídnaður og ravmagnsídnaður. Tænastuvinnan, t.d. bankavirksemi og fyrisiting, er so nógv vaksin, at har starvast tveir triðingar av belgisku verkafjøldini.

## Keldur

## Hygg eisini at

## Ávisingar úteftir